CELEX: 32008D0686
Language: ro
Date: 2008-08-20 00:00:00
Title: 2008/686/CE: Decizia Comisiei din 20 august 2008 de modificare a Deciziei 2005/59/CE privind zonele din Slovacia în care urmează să fie puse în aplicare planurile de eradicare a pestei porcine clasice la porcii sălbatici și de vaccinare de urgență a porcilor sălbatici împotriva pestei porcine clasice [notificată cu numărul C(2008) 4428]

22.8.2008   
            
            
               RO
            
            
               Jurnalul Oficial al Uniunii Europene
            
            
               L 224/13
            
         
      DECIZIA COMISIEI
   
   din 20 august 2008
   de modificare a Deciziei 2005/59/CE privind zonele din Slovacia în care urmează să fie puse în aplicare planurile de eradicare a pestei porcine clasice la porcii sălbatici și de vaccinare de urgență a porcilor sălbatici împotriva pestei porcine clasice
   [notificată cu numărul C(2008) 4428]
   (Numai textul în limba slovacă este autentic)
   (2008/686/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (1), în special articolul 16 alineatul (1) și articolul 20 alineatul (2),
   întrucât:
   
               (1)
            
            
               Decizia 2005/59/CE a Comisiei (2) a aprobat planurile înaintate de Slovacia la 31 august 2004 destinate eradicării febrei porcine clasice la porcii sălbatici și vaccinării de urgență a porcilor sălbatici în zonele din statul membru sus-menționat stabilite în anexa la prezenta decizie.
            
         
               (2)
            
            
               În prezent, Slovacia a informat Comisia în privința evoluției recente a febrei porcine clasice la porcii sălbatici în statul membru menționat. Ținând seama de informațiile epidemiologice disponibile, măsurile stabilite în planul destinat eradicării febrei porcine clasice la porcii sălbatici și vaccinării de urgență a acestora trebuie extinse pentru a include totalitatea districtelor Rimavská Sobota, Nové Zámky, Levice și Komárno.
            
         
               (3)
            
            
               Pentru a garanta transparența legislației comunitare, anexa la Decizia 2005/59/CE ar trebui înlocuită cu textul anexei la prezenta decizie.
            
         
               (4)
            
            
               Prin urmare, Decizia 2005/59/CE ar trebui modificată în consecință.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 2005/59/CE se înlocuiește cu textul anexei la prezenta decizie.
   Articolul 2
   Prezenta decizie se adresează Republicii Slovace.
   
      Adoptată la Bruxelles, 20 august 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 316, 1.12.2001, p. 5. Directivă modificată ultima dată prin Decizia 2007/729/CE a Comisiei (JO L 294, 13.11.2007, p. 26).
   
      (2)  JO L 24, 27.1.2005, p. 46. Decizie modificată ultima dată prin Decizia 2008/88/CE (JO L 28, 1.2.2008, p. 34).
   
      ANEXĂ
      
         
            „ANEXĂ
            1.   Regiunile vizate pentru punerea în aplicare a planului de eradicare a pestei porcine clasice la porcii sălbatici
            Teritoriul aflat sub incidența administrațiilor veterinare și alimentare districtuale (DVFA) din Žiar nad Hronom (inclusiv districtele Žiar nad Hronom, Žarnovica și Banská Štiavnica), Zvolen (inclusiv districtele Zvolen, Krupina și Detva), Lučenec (inclusiv districtele Lučenec și Poltár), Veľký Krtíš (inclusiv districtul Veľký Krtíš), Komárno (inclusiv districtul Komárno), Nové Zámky (inclusiv districtul Nové Zámky), Levice (inclusiv districtul Levice) și Rimavská Sobota (inclusiv districtul Rimavská Sobota).
            2.   Regiunile vizate pentru punerea în aplicare a planului de vaccinare de urgență contra pestei porcine clasice la porcii sălbatici
            Teritoriul aflat sub incidența administrațiilor veterinare și alimentare districtuale (DVFA) din Žiar nad Hronom (inclusiv districtele Žiar nad Hronom, Žarnovica și Banská Štiavnica), Zvolen (inclusiv districtele Zvolen, Krupina și Detva), Lučenec (inclusiv districtele Lučenec și Poltár), Veľký Krtíš (inclusiv districtul Veľký Krtíš), Komárno (inclusiv districtul Komárno), Nové Zámky (inclusiv districtul Nové Zámky), Levice (inclusiv districtul Levice) și Rimavská Sobota (inclusiv districtul Rimavská Sobota).”